**З А П И С Н И К**

од 57-та седница на Советот на Општина Аеродром, одржана на 30.06.2025 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Мими Трајковска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Зоран Јорданов | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Васе Канзуров, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.

Пред отварање расправа по однос на дневниот ред, Претседателот отвори расправа по однос на Записникот од 56-та седница на Советот.

Советникот Милутин Ристески се јави за збор по однос на записникот од 56-та седница и напомена дека има три забелешки по однос на истиот и побара да се променат.

Бидејќи никој друг не се јави за збор, Претседателот го стави на гласање Записникот заедно со забелешките.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека Записникот е усвоен

Претседателот отвори расправа по дневниот ред

Претседателот извести дека се доставени предлог точки за дополнување на дневниот ред

Од страна на Градоначалник

1. **Предлог-****одлука за техничка корекција на кварталниот извештај за извршување на Буџетот на Општина Аеродром за 2025 година за првиот квартал од 2025 година**

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за техничка корекција на кварталниот извештај за извршување на Буџетот на Општина Аеродром за 2025 година за првиот квартал од 2025 година**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителната точка да се разгледа како последна точка од дневниот ред,а после точката советнички прашања.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека предлогот е усвоен

Се премина на точките од дневниот ред

**1-ва точка- Предлог-заклучок за давање согласност на Одлука за измена и дополнување на Програмата за одржување на чистота и зеленилото на јавните површини на територија на Општина Аеродром**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена

**2-ра точка-Предлог-одлука за доделување еднократен паричен надоместок на семејствата со прваче во учебната 2025/2026 година на подрачјето на Општина Аеродром**

**Советникот Горан Костовски се јави процедурално за збор** и праша зошто иницијативата што ја имаше поднесено не е ставена на дневен ред.

**Советникот Милутин Ристески се јави за збор** и напомена дека се работи за точка каде што се овозможува измена на Програмата за одржување на чистота и зеленило на јавните површини на територија на Општина Аеродром за 2025 година каде што се овозможува со оваа измена да се ангажираат сезонски работници и лица од социјално загрозени категории како и пензионери. Советникот напомена дека тоа се враќа на некоја ситуација која што била пред повеќе од 6 години кога исто така се ангажирале вакви лица и тоа било прекинато тогаш со изговор дека имало некои законски пречки да се ангажираат овие лица. Советникот праша дали се надминати овие законски пречки и дали има измени на законот, како ќе бидат платени овие луѓе, дали новите примања, приходите кои што ќе ги остваруваат на основ на ова што ќе бидат ангажирани како сезонски работници ќе им смета на остварување на правото на социјална помош.

**Градоначалникот одговори** дека во однос на пензионерите последен пат се ангажирани до средина на мандатот на претходниот Градоначалник Златко Марин и од тогаш со некаква причина дека не можат да се ангажираат пензионери. Градоначалникот напомена дека се обидел да најде од службите, било повикано на ревизорски извештаи, на записници од трудов инспекторат, записници од други институции дека забрануваат да се ангажира пензионери, но такво нешто не постои и нема никаде забрана да се ангажираат пензионери. Исто така напомена дека забелешките кои што биле тогаш изнесени биле во однос на процедурата и не биле во однос на статусот пензионери. Градоначалникот напомена дека извршиле како институција консултација со повеќе институции од каде што било потврдено дека може да ги ангажираат. Социјално загрозени лица, приматели на социјална помош, Градоначалникот напомена дека мора да се активни баратели во агенцијата за вработување и доколку бидат ангажирани го губат правото на социјална помош, лица кои што се работоспособни, меѓутоа ќе добијат надомест од Општината за извршената услуга.

**Советникот Дарко Масларкоски** се јави за збор и побара да проверат службите дали тоа би ги засегнало и возрасните со попреченост кои што би можеле да бидат вклучени во вакви активности и доколку не постои пречка Советникот ги замоли директорот и Општината да имаат јасна порака кога ќе бараат работници и дека можат да бидат вклучени луѓето и младите со попреченост во извршување на одредени активности.

**Градоначалникот одговори** дека не ги ангажираат во активности, туку ги ангажираат со полно работно време овие лица и им бараат лекарско уверение дека тоа лице е работоспособно. Градоначалникот напомена дека се случувало во годините наназад да се повредат лица и изгубат свест и разни повреди кои се несакани.

**Советникот Дарко Масларкоски** се јави за реплика и напомена дека би било добро доколку нема пречка тој повик да стигне до што повеќе луѓе и напомена дека знае неколку случаеви на кој што би можел да им спомне дека е отворена позиција и би можеле да се чуствуваат корисно и дека можат да помогнат.

**Градоначалникот се јави за збор** и напомена дека и досега како Општина имаат ангажирано и ангажираат лица со посебни потреби кои што работат. Градоначалникот напомена дека оваа Одлука не била пречка за ангажирање на тие лица така што напомена дека има ангажирано такви лица.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека точката е усвоена

**3-та точка** од дневниот ред

Претседателот извести дека поради техничка грешка има измена во насловот на точката каде зборот „именување“ се менува со зборот „изменување“ и истата гласи

**Предлог-одлука за давање согласност на Правилник за изменување на Правилникот за внатрешна организација на работни места и Правилник за изменување и дополнување на Правилник за систематизација на работни места во ЈДГОА „Срничка“- Општина Аеродром, Скопје.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 790/11, КО Кисела Вода 2).**

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 790/1, КО Кисела Вода 2).**

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **– Предлог-одлука за давање согласност за кофинансирање на проектот „Регионална програма за локална демократија во Западен Балкан 3 (ReLOaD3)“.**

**Советникот Дарко Масларковски се јави за збор** и напомена дека како што се запознал со материјалите станува збор за долгогодишен проект од кој што немаат никаков бенефит жителите и напомена дека знае колку вакви проекти има во Општината и го интересира зошто нема ефект.

**Градоначалникот одговори** дека ова е проект кој што допрва треба да почне да се имплементира 2026, 2027 и 2028 година.

**Советникот Дарко Масларковски** се јави за реплика и напомена дека има многу проекти кои што се имплементираат, а на терен тоа не се гледа.

**ГЛАСАА: ЗА – 20 советници ПРОТИВ –1 советник ВОЗДРЖАНИ- нема**

Се констатира дека точката е усвоена.

**7-ма точка-** **Предлог-одлука за давање на времено користење на дел од недвижна ствар на Карате Клуб ОЛИМПИК-Скопје.**

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека точката е усвоена.

**8-ма точка- Предлог-одлука за одобрување на дополнителни финансиски средтсва на основно училиште на територијата на Општина Аеродром**

**Советникот Милутин Ристески** се јави за збор и напомена дека со оваа точка Општината одобрува дополнителни 30.000 денари на ООУ Браќа Миладиновци за сервисирање и одржување на противпожарни апарати и набавка за 3 млазници за хидрантите. Советникот праша дали до таму дојде работата 30.000 денари да нема ООУ Браќа Миладиновци на сметка, исто така праша каква е состојбата со одржување на противпожарните апарати и во останатите училишта и градинки, дали редовно се сервисираат, исто така и за зградата во која што функционира Општинската администрација.

**Градоначалникот одговори** дека како Општина и како институција во рамки на Општината, односно основно училиште и детски градинки водат грижа за исправноста на противпожарните апарати и хидранските мрежи. Градоначалникот напомена дека се врши редовно контрола од страна на дирекцијата за заштита и спасување, од страна на фирми овластени кои што имаат надлежност за вршење на контрола и сервис на истите. Исто така Градоначалникот напомена дека за прв пат како Општина во 2023 за сите објекти на детските градинки и основните училишта изработиле елаборат за противпожарна заштита и елаборат за заштита и спасување. Градоначалникот напомена дека редовно водат грижа за безбедноста и исправноста за противпожарните апарати и во Општинската зграда и во детските градинки и основните училишта.

**Советникот Дарко Масларковски** се јави за збор и праша дали имаат обука вработените како да се користат тие апарати.

**Градоначалникот одговори** дека заедно со противпожарниот сојуз на Град Скопје извршени се обуки.

**Советничката Благица Сековска се јави за збор** и праша зошто иницијативата која што ја достави Левица не била ставена на дневен ред, а истата се однесувала за пожарите за ставање содржини во наставата во основните училишта на територија на Општина Аеродром за заштита и спасување, односно подготовка на децата за реагирање во одредени ситуации.

**Градоначалникот одговори** дека во однос на иницијативата деловнички е така, прво мора Градоначалникот да се произнесе па после Советот повторно може да си одлучува ако Советникот смета дека одговорот е несоодветен. Градоначалникот напомена дека одговорот на иницијативата е дека такви планови и програми се веќе вклучени во плановите на училиштата и дека се усвојуваат секоја година.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека точката е усвоена.

**9-та точка- Предлог-одлука за техничка корекција на кварталниот извештај за извршување на Буџетот на Општина Аеродром за 2025 година за првиот квартал од 2025 година.**

**Претставник од Општинската администрација даде објаснување по однос на точката.**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека точката е усвоена.

**10-та точка- Советнички прашања**

Советникот Милутин Ристески постави прашања-Прашање кое се однесува за преносот во живо од минатата седница 56-та. Во текот на седницата забележав и интервенирав дека не се снима седницата на што ми беше укажано од аминистративниот службеник дека се снима и дека дополнително ќе биде прикачено видеото на интернет. Кој се стручните квалификации на овој административен службеник, дали тој е обучен за оваа активност, имам некоја неофицијална информација дека ова лице е ангажирано како возач на Градоначалникот и ако тоа е точно не сум сигурен дека монотоните од програмата за развој на обиденетите нации UNDP, ќе ми биде мило да слушнам кој управува со опремата во вредност од 10.000 евра која што ни ја донираа. Ако нешто се сакаше да се сокрие како што беше во минатото што до ден денес не е објавена седницата кога се усвојуваше дупот на Населба Лисиче, до ден денес не се објавени неколку седници кога се усвојуваа буџети. Ќе му верувам на Градоначалникот дека се работи за технички пропуст, дали е покрената дисциплинска постапка за овој административен службеник, бидејќи често прави вакви технички пропусти и на тој начин ја оневозможува јавноста да може да ја следи седницата.

-Второто прашање се однесува на чешмичките за пиење вода на територијата на Општина Аеродром. Минатата година јас, а во текот и на овие 4 години и други советници поставуваат прашања оснобено во летниот период зошто чешмичките за пиење вода на територија на Општина Аеродром не работат. Која е причината, дали овие чешмички редовно се сервисираат, не е лошо до наредна седница да се проверат овие чешмички и да знааеме конкретно колку се расипани , што е потребно да се направи и во кој рок ќе се направат.

-Прашање кое не е одговорено за плочникот кај кулите на Асном 68, 70, и 72 кој уште не е довршен, а дел од плочките се искршени. Прашањето беше дали е предвидена некаква гаранција во договорот за квалитетот на материјалот со кој што се изведува овој плочник.

-Прашање за регионалниот пат Горно – Долно Лисиче кој што е во незавидна ситуација, дел има дупки, дел е со трња повисоки од 2м што ја намалуваат прегледноста. Прашањето беше до каде е постапката за иницијативата која што ја усвои овој Совет за превземање на надлежноста на регионалниот пат.

-Прашање поврзано за хаосот кој што се случува кај бараките на ул. Вангел Тодоровски, она што успеав да приметам во меѓувреме е дека Општината му наложува на Сопственикот на бараките каде што треба да се градат згради да го огради просторот, просторот е ограден, меѓутоа диво населените бездомни лица сеуште се внатре. Ме интересира што е превземено во однос на овие семејства.

Градоначаланикот одговори во однос на бараките дека Општината ги задолжи сопствениците со приватни објекти да го обезбедат просторот и да ги иселат лицата, односно да го оградат просторот за да нема пристап. Пријавено е во центарот за социјални работи, во Министерството за внатрешни работи и чекаме во скоро време присилно да бидат иселени тие лица од таа локација.

-Во однос на регионалниот пат немате доволно разбрано кој дел од патот е регионален пат, регионален пат е Драчево – Долно Лисиче и Јурумлери. Во однос на патот Горно -Долно Лисиче во текот на пролета беше извршено крпење на сите критични дупки и оштетувања на патот, исто така во соработка со evn беше извршено кроење на дрвјата по цела должина на патот.

-Во однос на плочникот кај кулите кај поранешна Стела согласно договорот за јавни набавки изведувачот дава гаранција од кога ќе го направи објектот, Општината не може да го прими оштетен објектот уште пред да го прими мора да го санира. Тој објект е во градба и не е завршен така што кога ќе заврши градбата може да се коментира.

-Во однос на чешмичките за пиење вода како Општина имаме 63 чешмички од кои 61 се во функција, а само 2 не се поради дефект на водомерите и се затворени од водовод. Чешмичите кои се покрај булеварот се надлежност на водовод и канализација и се во нивно одржување и многу пати до сега како за сите останати работи кои што се во надлежност на Град Скопје сме реагирале до градските претпријатија, меѓутоа за жал соработката е еднаква на 0 и нема никаков одговор. Можам да ви кажам дека од 63 чешмички кои се во надлежност на Општина Аеродром, 61 се во функција, а 2 не се во функција поради дефект со водомерот.

-Во однос на видеото од 56-та седница имав информација дека е зачувано, меѓутоа не беше зачувано видеото на серверот и како Градоначалник се обратив за писмен одговор до лицето кое што беше задолжено да го емитува видеото, така што во зависност од одговорот понатаму ќе продолжиме со постапки. Возач на Градоначалникот не е зошто Градоначалникот нема возач.

Советникот Дејан Ристовски постави прашања-уште пред избори Тимчо Муцунски ветуваше дека ќе се справи со најголемиот проблем на Општина Аеродром тоа е аеро загадувањето. Направи една средба со Градоначалникот од Општина Гази Баба и најави меѓуопштинска соработка, истото го направи и сегашниот Градоначалник. Никакво подобрување за овие 4 години не видовме ни од Локалната власт ни од Централната Власт по однос на овој проблем. Аеродром уште се гуши во чад, ме интересира дали после 4 години владеење со Општина Аеродром некој надлежен ќе превземе нешто и дали ќе сноси одговорност за тоа што го доживуваат жителите на Општина Аеродром.

-Околу чистотата во Општина Аеродром поднесовме амандман кога беше предлог буџетот за купување на дувалки, ни го одбивте со образложение дека во постапката било за купување на нова опрема во кои биле вклучени и дувалките. Ме интересира дали се купени дувалките, бидејќи ако се купени сигурно не би стигнале со упатство за употреба, бидејќи меѓу зградите и по патеките не е чисто. За јавното претпријатие за осветлување пред некоја седница имаше извештај за неговата работа и тој колку и да беше коректен паѓа во вода затоа што не знаете да менаџирате со обични тајмери за осветлување. Жителите се жалат на некои места им се гасат рефлекторите на игралиштата пред време, додека на други светат до 5 сабајле и жителите не можат да спијат. Ме интересира дали ќе ги усогласите тајмерите и за колку време би било тоа.

-Прашање поврзано со унгарскиот кредит, ме интересира за кои точно проекти се одобрени средства од овој кредит, до каде е реализацијата за истите и колку вкупно средства се влеани во Општинската каса од овој кредит.

-За паркот Радост во реонски центар на 25ти Април бевте во паркот Радост и рековте дека е во завршна фаза, сега сме 30 јуни и состојбата е непроменета. Крајниот рок кој вие си го зададовте за реализација на овој проект беше 2023 година. Ме интересира дали планирате да завршите со овој парк.

Градоначалникот одговори -паркот Радост ќе биде направен и нема да има зграда на тоа место, туку ќе има парк. За скоро време ќе биде готов. Паркот Радост го работиме во најголем дел со донации и во зависност од можностите на донаторите така се реализираат активностите.

-Во однос на прашањето за средствата од Владата за Општините, во однос на првиот повик Општината аплицираше со 9 проекти, реконструкција на ул. Анастас Митрев во фаза на реализација, реконструкција на сервисна улица и паркинг околу бисер во фаза на реализација, санација и рехабилитација на сквер и јавна површина позади Капитол во фаза на реализација, обновување на тротоарите на ул. 23 Октомври завршено, реконструкција на ул. Милан Зечер не е почнато, реконструкција на улици и тротоари според постојна состојба во Населба Лисиче во фаза на реализација, реконструкција на локален пат помеѓу Горно и Долно Лисиче неотпочнато, реконструкција на водоводна мрежа на ул. 2 во Долно Лисиче неотпочнато. Во однос на проектите за мостот и за водоводната мрежа на ул 2 во Долно Лисиче за многу скоро ќе почне, во однос на останатите 2 проекти кои што не се почнати од вкупно 9 е поради тоа што Град Скопје не одобрува режим на сообраќај од причина што се улици каде што се движат возила. Досега од првиот повик имаме реализирано 65 милиони денари, што се однесува на вториот повик сеуште одлуката не е донесена и за многу скоро ќе очекуваме да биде донесена. Аплициравме со 6 проекти, надградба на ОУ Гоце Делчев во Горно Лисиче, доградба на ОУ Блаже Конески втора фаза, реконструкција на водоводна мрежа на ул. Божидар Рајкович во Горно Лисиче, нов мултинаменски културен центар во Ново Лисиче, реконструкција на јавни пешачки површини на територија на Општина Аеродром и реконструкција на улици на територија на Општина Аеродром групирани во повеќе локации во една апликација. Очекуваме во многу скоро да бидат одобрени.

-Во однос на прашањето за дувалките сеуште не се стигнати и треба да ги добиеме во текот на оваа недела. Во 2 дела беа нарачани и уште не се пристигнати во јавното претпријатие.

-Во однос на Аеро загадувањето во постојна комуникација сме со колегата од Општина Гази Баба имајќи предвид дека оној непријатен чад и мирис не е од територијата на Оптшина Аеродорм, туку доаѓа или од вардариште или од визбегово и последно доаѓа од палењето на депонии во Арачиново. За жал излегуваме надвор од надлежностите кое како Општина немаме можност за постапување. Инспекциските служби постојано се на терен, екипи од СВР Скопје исто така се постојано на терен, меѓутоа палењето на депониите се случува некогаш во време кога не може да се примети и не може секогаш да се фатат сторителите. Редовно се реагира за ова прашање и се надевам дека состојбата за многу скоро ќе се нормализира.

-Во однос на јавното претпријатие за светилките, тајмерите се наоѓаат во ормарите, ормарите ги кршат и ги изместуваат астрономските тајмери. Нема игралиште кое што не е штелувано досега повеќе пати од почеток од оваа сезона. Игралиштата имаат посебен режим на работа летно и зимско време и на тој начин се пуштаат светилките и на детските и на спортските игралишта.

-Советничката Сузана Делева постави прашања-Дали Општината планира да дава ваучери за велосипеди и електрични тротинети и ако планира кога би се случило тоа, а ако не која е причината што не го планира тоа.

-Прашање кое се однесува на реален проблем кои што го имаат граѓаните кои што гравитираат, односно живеат позади полициската станица во Ново Лисиче, дел од коловозната лента која ги поврзува паркинг просторот позади Кипер и бензиската пумпа Окта како и паркингот кој што се наоѓа кај металната катна гаража, дел од коловозната лента е затрупана со земја. Земјата претставува ископ правен при градењето на полициската станица, едната коловозна лента е затрупана со земја и не може да се користи. Дали инспекциските служби беа на терен од претходната седница до сега, дали утврдија фактичка состојба и дали се превземени некакви мерки во таа насока.

-Прашањето кое што го поставив минатата седница беше прашање кое се однесуваше на јавното претпријатие за осветлување, имено граѓаните во Населба Ново Лисиче кои што живеат на бул. Асном кај зградите 150 и 152 меѓу овие згради постојат паркчиња и пешачки патеки кои што се сосема неосветлени, граѓаните бараат на лице место да излезат екипи од јавното претпријатие да ги осветлат овие паркчиња и дополнително ми кажаа дека позади зграда 164 има паднато бандера.

-Паркот Авионче за жал е неосветлен, осветлен е само кафичот кој што работи. Граѓаните замолуваат да се превземат мерки по однос на оваа ситуација.

-Детската улица е посетена многу од граѓани и на цела детска улица има само 5 клупи, ниту една клупа не е поставена, состојбата е жална.

-Имав поставено прашање пред неколку седници по однос на детските игралишта, колку се реконструирани, дали се реконструирани во која фаза се, меѓутоа добив одговор дека дел се реконструираат, а дел понатаму како што се има средства, меѓутоа детското игралиште Печурка никако да дојде на ред.

Градоначалникот одговори-во однос на детското игралиште Печурка во Ново Лисиче планираме да го средиме. Во моментов го завршуваме паркот Авионче со урбана опрема, го реконструиравме паркот Бановина, паркот Јане Сандански, паркот кај Езерата и како завршуваат екипите така ќе се преместуваат на други локации. Во однос со осветлувањето кај Авионче не сум приметил ако има некој моментален дефект ќе проверат службите како и за Асном 150, 152 и бандерата на 164. Во однос на полициската станица таа земја треба кога ќе се направи изолација на темелот на новата полициска станица да се врати земјата. Беше инспекција на лице место се работи сеуште. Во однос на ваучерите за електрични тротинети и велосипеди мислам дека нема средства во буџетот.

Советничката Вангелина Мојаноска-До Јавното претпријатие за комунални дејности, бидејќи овој период целата Општина ја прошетав и има многу ѓубре и гранки можам да ви кажам дека јас не видов работници. Колку ангажирани работници има во Општината кои се грижат за хигиената во однос на собирање на сметот и празнење на уличните корпи, чистење на суви лисја, гранки, искосена трева, колку работници се ангажирани за косење на тревата и поткастрување на гранките.

-Прашање што се однесува на детските градинки, колкав број на деца се запишани во нашите градинки на нашата територија, колкав број на деца има во секоја група посебно, дали има запишано деца од други Општини и која е причината што треба да бидат запишани овде, колку деца со посебни образовни потреби се запишани во секоја градинка посебно, дали се обезбедени стручни кадри за работа со децата со посебни образовни потреби, колку родители сеуште бараат или чекаат да ги запишат своите деца во градинките и на која возраст.

Директорот на Јавното претпријатие за комунални дејности одговори- во однос на бројот на вработените моментално имаме досега 94 ангажирани лица од кои 35 се ангажирани на косење, останатите 10 до 15 дел се на товарање, бидејќи работиме со 3 камиони и 1 специјално возило за товарење на депонии, останатите чистат канти на територијата од Долно Лисиле до Железничка и останатите можат да се посветат само на метење и се друго што е околу Општината.

Со тоа заврши 57-та седница на Советот на Општина Аеродром.

Претседател на Совет

на Општина Аеродром

Васе Канзуров